Vef - og samfélagsmiðlar HR eru lykilleið háskólans til upplýsingamiðlunar . Markmið með þeim er að miðla upplýsingum um nám , rannsóknir og aðra starfsemi HR , að veita notendum þjónustu og vera vettvangur samskipta við fjölbreytta markhópa . HR á enn fremur í margvíslegum samskiptum og veitir ákveðna þjónustu í gegnum hugbúnaðarkerfi sem nota vefviðmót . Hönnun og innihald allrar þeirra miðlunar og þjónustu sem Háskólinn í Reykjavík veitir í gegnum vefviðmót skal ætíð fylgja öllum þeim lögum sem þar að lúta . Hönnun og innihald skulu enn fremur vera í samræmi við aðrar stefnur HR . Gæta skal sérstaklega að því að persónuverndarsjónarmið séu lögð til grundvallar allri miðlun og farið sé að persónuverndarlögum . Á grunni vefstefnu eru skilgreindar verklagsreglur sem eru birtar í vefhandbók . Í þeirri handbók eru enn fremur birtar ritstefna , leiðbeiningar um útlit og tæknilegar leiðbeiningar . Allir sem koma að vefmiðlum HR skulu kynna sér vefstefnuna og vefhandbók . Vefmiðlar eru hvers kyns vefsíður sem miðla upplýsingum frá Háskólanum í Reykjavík . Meðal slíkra miðla eru ytri síður vefsvæðis HR , innri vefur starfsmanna og fleira . Vefmiðlar byggja á vefbirtingarhugbúnaði . Samfélagsmiðlar eru þeir miðlar þar sem HR veitir upplýsingar inn í umhverfi þar sem fleiri miðla og deila upplýsingum . Vefviðmót kerfa er sá hluti notendaviðmóts kerfa sem birtist gegnum vafra eða önnur tól sem birta vefupplýsingar . Vef - og ritstjóri starfa innan markaðs - og samskiptasviðs HR og vefritarar innan annarra deilda og sviða háskólans . Vefstefna HR nær yfir alla vef - og samfélagsmiðla háskólans . Enn fremur nær hún til vefviðmóts kerfa sem veita þjónustu á vegum HR . Vefstefna skilgreinir viðmið og ábyrgðir í hönnun og á innihaldi þeirra miðla sem hún nær til . Vefstefna setur einnig fram leiðarljós sem höfð skulu til grundvallar allrar vinnu við vefmiðla , samfélagsmiðla og vefviðmót . Vefstefna skal höfð til viðmiðunar varðandi útlit og ritstjórn vefviðmóts kerfa . Þróun , prófun og viðhald vefviðmóts kerfa eru á ábyrgð upplýsingatæknisviðs . Leiðarljós Þrjú leiðarljós skal hafa við vinnu á vef og samfélagsmiðlum Háskólans í Reykjavík : Þjónusta Gæði Áreiðanleiki Þjónusta Á vefmiðlum HR skal vera auðvelt að finna viðeigandi upplýsingar og sækja notendavæna þjónustu . Þarfir notenda , aðgengi og efnistök skulu vera í forgangi þegar efni er unnið á vefmiðlum , í samræmi við neðangreint . Viðmót og efnisinnihald skulu ávallt miðast við þarfir notenda í upplýsingaleit . Ytri vefir háskólans skulu vera aðgengilegir í öllum helstu tækjum , snjallsímum og spjaldtölvum og skulu fylgja tækniþróun hvers tíma . Gætt skal að tæknilegum útfærslum fyrir skjálesara og önnur slík hjálpartól , og þannig leitast við að allir hafi aðgang að upplýsingum á vefjum . Efnistök Efni á vefjum skal sniðið að markhópum í orðalagi og með innihaldi . Efni er reglulega uppfært til að halda vefjum lifandi , réttum og áhugaverðum . Gæði Hönnun og viðmót skal taka mið af þörfum notenda . Í texta skal gæta að réttu málfari og stafsetningu . Gæta skal að öryggi , stöðugleika og þjónustugildi vefjanna og skulu hugbúnaður og viðmót virka sem skyldi . Hönnun og upplýsingagjöf eru byggðar á mælingum , könnunum og markhópagreiningum . Áreiðanleiki Upplýsingar á vefjum eru réttar og áreiðanlegar . Í því felst m.a. að þær eru uppfærðar reglulega samkvæmt vefhandbók . Vefhandbókin inniheldur almennar verklags - og viðmiðunarreglur þ.m.t. ritstjórnarverklag og ábyrgð leiðbeiningar um útlit og uppsetningu tæknilegar leiðbeiningar Verklag við vefinn samkvæmt vefhandbók gerir ráð fyrir vefstjóra , ritstjóra og vefriturum . Uppfærð vefhandbók skal ætíð vera aðgengileg á innri vef starfsmanna HR . Vefhandbók er yfirfarin og endurskoðuð einu sinni á ári . Vefstjóri og forstöðumaður markaðs - og samskiptasviðs bera ábyrgð á efni vefhandbókar . Leiðbeiningar um útlit Leiðbeiningar um útlit vefmiðla , umgjarðar samfélagsmiðla og vefviðmót kerfa skal vera aðgengilegt starfsmönnum í vefhandbók . Þar skal meðal annars fjallað um merki HR , leturgerðir og uppsetningu texta og liti háskólans . Ritstjórnarverklag Skilgreina skal og birta verklag fyrir ritstjórn vefja og samfélagsmiðla í vefhandbók . Þar skal meðal annars fjallað um ábyrgð og uppfærslu á rituðu efni vefja háskólans . Vefstjóri skipar vefritara í samráði við skrifstofustjóra og forstöðumenn viðkomandi deilda og sviða . Vefstefnan er samþykkt af framkvæmdastjórn 27. júní 2017 og birt á ytri og innri vef . Framkvæmdastjórn skal láta endurskoða vefstefnu reglulega og ekki sjaldnar en á þriggja ára festi .